
МОТИВИ по НОХД № 96/2010г. по описа на районен съд гр.Е. 

Обвинението е повдигнато от РП Е.  срещу Т. М. Ц. от гр.Е.  за това, че на 19.10.2007г. в гр.Е. , кв.”Вранещица”, от складово помещение – пункт за изкупуване на метални отпадъци, след предварителен сговор в немаловажен случай с В. Б. Т. от гр.Е. , чрез разрушаване на прегради, здраво направени за защита на имот – сломяване на мрежа от портална врата, на метална врата и катинар, чрез използване на МПС – л.а. марка „Мерцедес 190 Д” с ДК № ВР 1114 АК и на техническо средство – метална тръба, е отнел чужди движими вещи от владението и без съгласието на ЕТ „Кронос-Т. Н.” гр.Е.  с управител Т. Ц. Н. от гр.Е.  – три броя зеблени чували с меден отпадък 62.500 кг на стойност 562.50 лева, пет броя месингови тръби с тегло 40 кг на стойност 160.00 лева или всичко отнето на обща стойност 722.50 лева, с намерение противозаконни да ги присвои – престъпление по чл.195 ал. т.3, т.4 пр.-во и 2-ро, т.5 вр.чл.194 ал. от НК.


Предявено е обвинение и срещу В. Б. Т. от гр.Е.  за това, че на 19.10.2007г. в гр.Е. , кв.”Вранещица”, от складово помещение – пункт за изкупуване на метални отпадъци, след предварителен сговор в немаловажен случай с Т. М. Ц. от гр.Е. , чрез разрушаване на прегради, здраво направени за защита на имот – сломяване на мрежа от портална врата, на метална врата и катинар, чрез използване на МПС – л.а. марка „Мерцедес 190 Д” с ДК № ВР 1114 АК и на техническо средство – метална тръба, е отнел чужди движими вещи от владението и без съгласието на ЕТ „Кронос-Т. Н.” гр.Е.  с управител Т. Ц. Н. от гр.Е.  – три броя зеблени чували с меден отпадък 62.500 кг на стойност 562.50 лева, пет броя месингови тръби с тегло 40 кг на стойност 160.00 лева или всичко отнето на обща стойност 722.50 лева, с намерение противозаконни да ги присвои – престъпление по чл.195 ал. т.3, т.4 пр.-во и 2-ро, т.5 вр.чл.194 ал. от НК.


В съдебно заседание подс.Ц., лично и чрез служебния си защитник адвокат Пламен М. от САК и подс.Т., лично и чрез служебния си защитник адвокат Василка Х. от САК, се признават за виновни и правят искане да бъде проведено съкратено съдебно следствие по реда на глава 27-ма от НПК в хипотезата на чл.371 т.2 от НПК. Двамата подсъдими признават изцяло вината си по повдигнатите им обвинения, искрено съжаляват за извършеното. Молят с оглед разпоредбата на чл.55 от НК да им бъде наложено минимално наказание, както и да се приложи разпоредбата на чл.66 ал. от НК.


РП Е. , чрез прокурорът Х. Х. поддържа изцяло повдигнатите срещу подсъдимите обвинения, като доказани по безспорен начин, както от обективна така и от субективна страна въз основа на събраните на досъдебното производство доказателства. Предлага и на двамата подсъдими с оглед разпоредбата на чл.55 ал. т. от НК да им бъде наложено наказание от по 10 месеца лишаване от свобода, като по отношение на подс.Т. изпълнението да бъде отложено с изпитателен срок от 3 години. Предлага по отношение на подс.Ц. на основание чл.25 ал. вр.чл.23 ал. от НК да се определи общо наказание по настоящото дело и за наложеното му наказание пробация по НОХД № 77/2007г. по описа на ЕРС, по-тежкото – лишаване от свобода, като изпълнението на същото се отложи с изпитателен срок от 3 години. Предлага веществените доказателства да се върнат на собственика – св.Т. Н..

Съдът след като обсъди събраните по делото доказателства, поотделно и в тяхната съвкупност, прие за установено следното от фактическа и правна страна:


На 19.10.2010г. подс.Ц., заедно с баща си и управлявания от последния автомобил отишли до обор на ул. гр.Е. , за да нахранят коне. Тръгвайки си от там били спрени от обв.Т.. Подс.Ц. излязъл от автомобила и подс.Т. започнал да го убеждава до отидат до склада на „Т.”, където има материал, който могат да откраднат и продадат. Двамата подсъдими с автомобила на бащата на подс.Ц. отишли към склада на ЕТ „Кронос-Т. Н.” в гр.Е. , кв.Вранещица. Подс.Т. слязъл, а подс.Ц. обърнал автомобила и го спрял в близост до склада. Подс.Т. проникнал в двора на склада като развил телта, с която мрежата на оградата била захваната и започнал да изнася чували с материал и месингови тръби, а подс.Ц. го наблюдавал от автомобила и следял да не дойдат трети лица. Изнесения материал двамата натоварили в автомобила и отишли в казино в кв. в гр.Е. , където били свидетелите А. М. и Х. Ц., на които предложили да отидат до гр.Я.  и последните се съгласили. Около 22. часа автомобила бил спрян за проверка в с.М.Искър от полицейските служители Л. П., И. Н. и Р. В., изпълняващи задълженията си на подвижно КПП. При извършената проверка на автомобила в багажника полицейските служители намерили три броя зеблени чувала с меден отпадък 62.500 кг и пет броя месингови тръби с тегло 40 кг. На следващия ден бил извършен оглред на местопроизшествието, при който били иззети дактилоскопни следи. От заключението на назначената съдебно-оценителна експертиза се установява, че стойността на отнетите вещи е общо в размер на 722.50 лева.

Горната фактическа обстановка съдът възприе от самопризнанията на двамата подсъдими, които изцяло се подкрепят от събраните на досъдебното производство доказателства.


При така установената фактическа обстановка съдът намери, че е доказано по безспорен и несъмнен начин, че подсъдимите са извършили както от обективна, така и от субективна страна, всеки един от тях на престъпление по чл.195 ал. т.3, т.4 пр.-во и 2-ро, т.5 вр.чл.194 ал. от НК.


От обективна страна двамата подсъдими, след като се сговорили помежду си в немаловажен случай, чрез разрушаване на прегради, здраво направени за защита на имот – сломяване на мрежа от портална врата, на метална врата и катинар, чрез използване на МПС – л.а. марка „Мерцедес 190 Д” с ДК № ВР 1114 АК и на техническо средство – метална тръба, отнели чужди движими вещи от владението и без съгласието на ЕТ „Кронос-Т. Н.” гр.Е.  с управител Т. Ц. Н. от гр.Е.  – три броя зеблени чували с меден отпадък 62.500 кг на стойност 562.50 лева, пет броя месингови тръби с тегло 40 кг на стойност 160.00 лева или всичко отнето на обща стойност 722.50 лева, с намерение противозаконно да ги присвоят. Същите съзнавали, че вещите са чужди, че ги отнемат без съгласието на собственика им, че установяват своя фактическа власт върху тях.


От субективна страна деянията са извършени от подсъдимите при условията на пряк умисъл по смисъла на чл.11 ал.2 от НК. Същите са съзнавали обществено опасния характер на деянията си, предвиждали са настъпването на обществено опасните последици и пряко и целенасочено са се стремили към тяхното настъпване.


При определяне на наказанията на подсъдимите и с оглед разпоредбите на чл.195 ал. т.3, т.4 пр.-во и 2-ро, т.5 вр.чл.194 ал. от НК вр.чл.373 ал.2 НПК вр.чл.55 ал. т. от НК съдът им определи минималното предвидено в закона наказание – от по 3 месеца лишаване от свобода.

На основание чл.25 ал. вр.чл.23 ал. от НК за настоящото осъждане и осъждането на подсъдимия Ц. по силата на одобрено споразумение по НОХ дело № 77/2007г. по описа на РС гр.Е. , влязло в законна сила на 22.10.2007г. съдът постанови подсъдимия да изтърпи едно общо наказание, по-тежкото, а именно 3 месеца лишаване от свобода.


На основание чл.25 ал.4 вр.чл.66 ал. от НК за подс.Ц. и чл.66 ал. от НК за подс.Т. съдът постанови отлагане изпълнението на така наложените им наказания с изпитателен срок от 3 години, считано от влизане на присъдата в законна сила. И в тези минимални размери на наказанията съдът намери, че същите ще изиграят своята правоспираща и възпитателна роля спрямо подсъдимите и ще бъдат постигнати целите по чл.36 от НК.

След влизане в законна сила на присъдата съдът постанови веществените доказателства по делото: три броя зеблени чували с меден отпадък 62.500 кг, пет броя месингови тръби с тегло 40 кг, един брой катинар с месингов корпус и надпис”METAL, LOCKING SYSTEMS, SINCE 1810” и един брой етикет от алуминиево фолио с надпис на зелен фонд „Мандра Е. , ЕТ „Росто” кисело краве мляко, на съхранение в , да се върнат на собственика Т. Ц. Н. от гр.Е.  – управител на ЕТ „Кронос-Т. Н.” гр.Е. .


С оглед изхода на делото съдът осъди всеки един от подсъдимите да заплати на държавата направени разноски в размер на по 18.00 лева, а на НБПП – възнаграждение за назначените им служебни защитници в размер на по 300.00 лева.


По изложените съображения съдът постанови присъдата си.






Районен съдия:
